Turabad

Turabad — Azərbaycan Respublikasının Zəngilan rayonunun Cahangirbəyli kənd inzibati ərazi dairəsində kənd. Kənd Oxçuçay çayının sağ sahilində, Zəngilanın cənub-şərqində və Mincivanın şimalında, dəniz səviyyəsindən 409 metr yüksəklikdə yerləşir. Kəndin tanınmış nümayəndələrindən biri hərbi pilot və Azərbaycanın Milli Qəhrəmanı Əsəd Əsədovdur. Tarixi 1921-ci il Azərbaycan Kənd Təsərrüfatı Siyahıyaalınmasının nəticələrinə əsasən, Azərbaycan SSR-in Qubadlı rayonuna daxil olan Turabad və Babayıqlı kəndlərində 153 nəfər (44 təsərrüfat) yaşayırdı və əhalinin əksəriyyəti Azərbaycan türklərindən ibarət idi. 1993-cü ildə Birinci Qarabağ müharibəsi zamanı Turabad kəndi Ermənistan silahlı qüvvələri tərəfindən işğal edilmiş və tamamilə dağıdılmışdır. 2020-ci il 21 oktyabr tarixində İkinci Qarabağ müharibəsi zamanı Azərbaycan Prezidenti İlham Əliyev Turabad kəndinin Azərbaycan Ordusu tərəfindən işğaldan azad edildiyini elan etmişdir. Tanınmış şəxsiyyətlər Əsəd Əsədov — Azərbaycanın Milli Qəhrəmanı. İstinadlar Xarici keçidlər Turabad GEOnet Names Server-də.